勞劉子儀視作紅花堰
作者：晁公遡
朝代：宋

paragraphs: 冽冽天北風，仰視寒雲繁。
蟄蟲亦坯戶，子獨在丘原。
路人指此堰，嘖嘖相與言。
堙廢將百年，故道今豈存。
旁有蔣子池，沮洳無根源。
耕者病夏畦，擁耒涕潺湲。
念子不憚勞，塞茅手自掀。
忽報故道出，萬鍤如雷喧。
堰成爭來觀，矗若千丈垣。
少壯始從仕，功績已可論。
他時當不朽，名配謝公墩。